নজরুল ইসলাম খান আরো বলেন, খালেদা জিয়া মুক্তিযুদ্ধে শহীদের সংখ্যা বলেননি। তাঁর বক্তব্যে দেশদ্রোহিতার কোনো উপাদান নেই। সরকার খালেদা জিয়াকে রাজনীতি করতে দিতে চায় না, তাই মিথ্যা মামলা হয়েছে। রাজনৈতিক মামলা হতে পারে; কিন্তু একজন রাজনীতিবিদের বিরুদ্ধে রাষ্ট্রদ্রোহ মামলা অপমানজনক ও অসম্মানজনক। তিনি অভিযোগ করেন, সরকার এই মামলা দিয়ে জনগণকে বিভ্রান্ত করার চেষ্টা করছে। খালেদা জিয়ার বিরুদ্ধে এই মামলা দিয়ে সরকার তাদের কফিনে শেষ পেরেক দিয়েছে।